**שרון רוטר-אלימלך** (נולדה ב-19 במאי 1977) היא זמרת ישראלית.

ביוגרפיה
--------

רוטר נולדה להורים שעלו מארגנטינה, וגדלה בתל אביב כבת שנייה מתוך שלושה ילדים. על משפחתה סיפרה:

> 
> גדלתי בבית מאוד תל אביבי בועתי, שמאלני קיצוני, חילוני למהדרין. אצלנו בבית לא שמרו כיפור, כשרות, או מסורת. בפסח למשל, יכולנו קצת לחגוג את החג, עם פיתות על השולחן. ההורים שלי בזו לדת. אמא שלי בקושי רצתה לעשות לאחי ברית מילה, ועשתה בסוף רק בקטע חברתי. דת מבחינתם הייתה כפיה ופרימיטיביות.
> 
> 
> 
> 

הוריה התגרשו כשהייתה בגיל 6, והיא התגוררה עם אמה.

רוטר התחילה את הקריירה המוזיקלית שלה בילדותה. היא למדה בקונסרבטוריון הישראלי למוזיקה תל אביב והייתה חברת מקהלת "פעמונים" שהקימה אילת יונגר-הופמן.

רוטר למדה במשך שלוש שנים הוראת יוגה במכון וינגייט. בגיל 26 נסעה להודו ושם החלה להתקרב ליהדות בעקבות שיעורים ששמעה ב"בית היהודי" ומארגון ערכים.

רוטר נשואה, אם לחמישה ילדים, ומתגוררת בצפריה.

### קריירה מוזיקלית

ב-1995 החלה רוטר לעבוד בתור מפיקה של ברי סחרוף. רוטר שרה קולות רקע באלבומים של סחרוף ואף שרה את "הניצוץ" מתוך פסקול הסרט "קלרה הקדושה". בהמשך שרה קולות רקע לרמי פורטיס, אריק סיני, אביב גפן ואסף אמדורסקי.

בשנת 2001 החלה לעבוד על אלבום סולו, ששילב רוק, פופ ומוזיקה אלקטרונית. בהקלטת האלבום השתתפו ברי סחרוף, רע מוכיח, אסף אמדורסקי, ג'וני שועלי, טל גורדון ועוד. בשנת 2002 יצא הסינגל "ארוץ אליך" מתוך האלבום, והוא הושמע בתחנות הרדיו והגיע למקומות גבוהים במצעדי הפזמונים. בשנת 2003 יצא אלבום הבכורה של רוטר שנקרא על שמה "שרון רוטר", שכלל פרט ל"ארוץ אליך" ול"הניצוץ" גם את השירים "ים" ו"Baby", שיר בפורטוגזית ששר במקור הזמר הברזילאי קייטאנו ולוסו.

באפריל 2008 הוציאה במשותף עם עובדיה חממה את האלבום "לילה טוב" שהיה אלבום שירי ערש לילדים. בהקלטת האלבום השתתפו גם ברי סחרוף, יוסי פרץ, קרני פוסטל, יובל מרקוביץ, מקהלת פרחי ירושלים וילדיו של חממה.

היא שרה את שיר הפתיחה של סדרת הטלוויזיה "הילדים מגבעת נפוליאון" ששודרה בין השנים 2001– 2004. 

ב-2011 שרה את שיר הפתיחה לצד עמי מנדלמן בסדרה "שלדון" ששודרה בטלוויזיה החינוכית ודיבבה בה דמויות שונות ששודרה, וכן השתתפה בדיבוב הסדרה "גספר וליסה". 

ב-2014 השתתפה בסדרת הדוקו "חוזרים קדימה" בהגשת מאיר סויסה שביים דן בן חקון ושודרה בערוץ הראשון.

ב-2015 הוציאה רוטר את אלבומה השלישי שנקרא "נושמת לאט".

בפברואר 2024, רוטר ואור אדרי שיתפו פעולה בשיר בספרדית בשם "Carta a mi niña". השיר נועד להעלות את המודעות בעולם הלטיני למלחמת חרבות ברזל ולשפוך אור על מצבן של משפחות החטופים. מילות השיר הן מנקודת מבט של אם שבתה נלקחה בשבי.

### חזרה בתשובה

בשנת 2008 החלה רוטר בתהליך של חזרה בתשובה. לאחר חזרתה בתשובה התחילה לכתוב מאמרים באתר האינטרנט "ברסלב ישראל", וכמו כן הייתה מנחה בערוץ אורות ובערוץ 20 ועורכת את המגזין לנשים הנקרא "לנשמה" מבית "הרמב"ם היומי".

החל משנת 2017 כותבת רוטר טור אישי בעיתון "שביעי".

רוטר משתתפת במופע מחול של להקת נהרה, ופעילה בלהקת "האמהות" עם נועה בן אלכסנדר ושירי הדר.

היא מופיעה באולפנות ובערבי נשים, ומופיעה בנוסף גם בגני ילדים עם המופע "לילה טוב" מתוך האלבום באותו השם. כמו כן מופיעה לצד אמא שלה שגם כמוה חזרה בתשובה ובה הן מספרות את סיפורן האישי. בשנת 1998 אמה חזרה בתשובה וב-2005 התחתנה אמה עם אדי (אברהם) דריבן (אביו של דב דריבן, מייסד ההתנחלות מעון).

דיסקוגרפיה
----------

| שרון רוטר |
| --- |
|  |
| 

|  |  |  |
| --- | --- | --- |
| **יצא לאור** | **סוגה** | **חברת תקליטים** |
| 2003 | רוק, פופ ומוזיקה אלקטרונית | נענע דיסק |

 |
| 

| שירים |
| --- |
| 1. נעים
2. ים
3. ארוץ אליך
4. עכשיו אני באה
5. בייבי
6. שחף
7. בועה
8. לא אהבתי
9. אלמוגים
10. הניצוץ
 |

 |

| לילה טוב |
| --- |
|  |
| 

|  |  |  |  |
| --- | --- | --- | --- |
| **יצא לאור** | **אורך** | **חברת תקליטים** | **מפיקים** |
| 2008 | 48:29 דקות | אן אם סי | עובדיה חממה
יוסי פרץ
ושרון רוטר |

 |
| 

| שירים |
| --- |
| 1. המאיר לעולם כולו
2. ירח קרח
3. זה הזמן לישון
4. מתנה
5. נומה
6. לישון לבד
7. נלך לישון
8. לאן הלכה השמש?
9. לילה טוב
10. כוכבי ליל
11. עוללה
12. שיר קטן
13. לצלול לנשמה
14. יום חדש
15. המאיר לעולם כולו
 |

 |

| נושמת לאט |
| --- |
| 
באלבום זה ישנם טקסטים של זלדה, רחל המשוררת, לאה גולדברג, רבי נחמן מברסלב, וגרסת כיסוי לשיר של מאיר אריאל. |
| 

|  |
| --- |
| **יצא לאור** |
| אפריל 2015 |

 |
| 

| שירים |
| --- |
| 1. נושמת לאט
2. מחשבותיך
3. האמנם
4. כאשר חי המלך
5. למדני אלוהי
6. הלך נפש
7. לכי בשבילך
8. היצר הרע
9. הגולה
10. שדות גולדברג
 |

 |

קישורים חיצוניים
----------------

ויקישיתוף מדיה וקבצים בנושא **שרון רוטר** בוויקישיתוף
* אתר האינטרנט הרשמי של שרון רוטר

* שרון רוטר, במיזם "אישים" לתיעוד היצירה הישראלית

* שרון רוטר, באתר שירונט

* שרון רוטר, באתר MusicBrainz (באנגלית)

* שרון רוטר, באתר Tab4u

* שרון רוטר, באתר "שירת נשים"

* שרון רוטר, באתר MOOMA (בארכיון האינטרנט)
* 

* מילים לשירים של שרון רוטר, באתר "שירתנשים"
* עדי (דוד) אהרון, רצה אליו - ריאיון עם הזמרת שרון רוטר, באתר "ברסלב ישראל", 19 בספטמבר 2009
* ynet, רצה אליכם: שרון רוטר חוזרת, באתר ynet, 15 במרץ 2011
* צביה בלום, חוזרת: ריאיון עם שרון רוטר, באתר nrg‏, 5 באפריל 2011
* שרון רוטר, צעד ועוד צעד, באתר ערוץ 7, 22 בדצמבר 2011
* דודו כהן, ניצוצות, באתר "בית אבי חי", 30 בספטמבר 2013
* אפרת כהן, שרון רוטר: "התורה מרגשת אותי", באתר הידברות, 6 באוקטובר 2014
* אבי איצקוביץ', שי בנימין שמש, מנערת רוק למאמינה של רבי נחמן מברסלב, באתר mynet‏ ראשון, 10 באפריל 2015
* אהוד מקסימוב, מקור ראשון, שרון רוטר: היום אני משליכה הכל על הקב"ה, באתר nrg‏, 13 ביוני 2015
* נדב מנוחין‏, קשוב מאוד 98: רוקנרול נשי דתי - יש דבר כזה, באתר וואלה!‏, 30 ביוני 2015
* רבקי גולדפינגר, עניין אישי והפעם עם שרון רוטר-אלימלך, באתר ערוץ 7, ד' באלול תשע"ו, 7 בספטמבר 2016
* יעקב בר-און, ‏"ההצלחה לא באה לי טוב ובלבלה אותי": שרון רוטר על החזרה בתשובה, באתר מעריב אונליין, 11 בספטמבר 2017

הערות שוליים
------------

1. 1 2  שרון רוטר, חזרתי בתשובה, אבל איך הפכתי לאמא לחמישה?, באתר nrg‏, 4 באוגוסט 2016
2. ↑  יובל אראל‏, אור אדרי ושרון רוטר – Carta a mi niña, בבלוג של יובל אראל, מגזין מוזיקה ותרבות, 20 בפברואר 2024

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e9a06fd7-b75f-4ecf-8686-86036999f8d1

 |